Με τι θα ασχοληθούμε το Σαββατοκύριακο;\nΤο Σαββατοκύριακο πλησιάζει, οπότε είναι μια καλή ευκαιρία να σκεφτούμε με τι θα απασχολήσουμε το παιδί μας ώστε να περάσει ευχάριστα και δημιουργικά η ώρα μας. Το παιχνίδι αποτελεί μια από τις σημαντικότερες ασχολίες του παιδιού και παίζει ουσιαστικό ρόλο στην ανάπτυξη του. Τα παιδιά μέσω αυτού μπορούν να δημιουργήσουν, να εκφράσουν τα συναισθήματα τους, να εκτονωθούν ακόμη και να ενισχύσουν την εκπαίδευση τους. Αναπτύσσουν τις επικοινωνιακές τους δεξιότητες και την αλληλεπίδραση τους με άλλους ανθρώπους.\nΘα μπορούσε κανείς να ρωτήσει εάν το παιχνίδι είναι εξίσου σημαντικό για τα άτομα που βρίσκονται στο φάσμα του αυτισμού, καθώς παρουσιάζουν ελλείψεις σε επικοινωνιακό επίπεδο. Πολλές φορές συναντούν δυσκολίες στην έκφραση των παραπάνω δεξιοτήτων κατά τη διάρκεια του και για αυτό το παιχνίδι τους διαφέρει από το τυπικό. Ωστόσο, επισημαίνεται πως με τη συμμετοχή τους σε αυτό είναι ευκολότερο να ξεπεραστούν οι αδυναμίες τους ενώ μπορούν να ενισχύσουν τις δυνατότητες τους.\nΗ δραστηριότητα που θα προτείνουμε λοιπόν για τις μέρες που ακολουθούν είναι η ενασχόληση με τα τουβλάκια, αγαπημένο παιχνίδι που όλοι έχουμε στο σπίτι μας. Θα προσπαθήσουμε να φτιάξουμε ένα πύργο μαζί με το παιδί μας. Σκοπός της συγκεκριμένης δραστηριότητας είναι η διατήρηση της προσοχής του παιδιού προς το πρόσωπο που συμμετέχει ( γονέας) και η ενίσχυση της βλεμματικής επαφής.\nΟ γονέας κάθεται απέναντι από το παιδί και βρίσκονται πρόσωπο με πρόσωπο σε ένα μικρό γραφείο ή τραπέζι. Βγάζει τα τουβλάκια από το κουτί και τα τοποθετεί πάνω στο τραπέζι ώστε να είναι εύκολο να τα πιάσουν και οι δύο συμμετέχοντες. Ο γονέας παίρνει το λόγο και λέει στο παιδί πως θα φτιάξουνε ένα πύργο μαζί. ( Θέλω να φτιάξουμε ένα πύργο). Αρχικά, παίρνει ο ίδιος ένα τουβλάκι και φτιάχνει τη βάση τοποθετώντας το ένα τουβλάκι πάνω στο άλλο. Έπειτα, με κινήσεις των χεριών του και νεύματα δείχνει πως είναι σειρά του παιδιού να βάλει τουβλάκι στον πύργο. Έτσι, το παιδί θα καταλάβει πως είναι σειρά του να τοποθετήσει τουβλάκια.\nΟ γονέας βάζει εκείνος τουβλάκι μετά και στη συνέχεια παροτρύνει το παιδί να κάνει το ίδιο. Η διαδικασία που ακολουθείται είναι η σειρά μου-σειρά σου και το παιδί εξακολουθεί να ενθαρρύνεται να τοποθετήσει τουβλάκια μόλις είναι η σειρά του μέχρι να ολοκληρωθεί ο πύργος. Κατά τη διάρκεια λοιπόν της διαδικασίας το παιδί αρχίζει να κοιτάει αυθόρμητα το πρόσωπο που βρίσκεται απέναντι του. Επομένως, το παιδί μαθαίνει να παρακολουθεί τα νεύματα καθώς και τις εκφράσεις του γονέα.\nΣυμπερασματικά, γίνεται κατανοητό πως το παιχνίδι έχει σημαντικά οφέλη για όλα τα παιδιά. Μπορεί να αποτελέσει εργαλείο για την έκφραση τους και τη συμμετοχή τους σε κοινωνικές αλληλεπιδράσεις. Επομένως, οι γονείς μπορούν να δημιουργήσουν γερές βάσεις για τη σχέση τους και την επικοινωνία τους με το παιδί ξεκινώντας από απλές αλλά εξίσου σημαντικές δραστηριότητες.\nΕύχομαι ένα όμορφο και δημιουργικό Σαββατοκύριακο!


Ποιοι λείπουν από το σποτ του ΣΥΡΙΖΑ ; - ΓΛΥΦΑΔΑ WEB Ποιοι λείπουν από το σποτ του ΣΥΡΙΖΑ ; - ΓΛΥΦΑΔΑ WEB\nHome > ΚΥΡΙΑ ΘΕΜΑΤΑ > Ποιοι λείπουν από το σποτ του ΣΥΡΙΖΑ ;\nΕΛΛΑΔΑ ΕΠΙΚΑΙΡΟΤΗΤΑ ΗΛΙΟΥΠΟΛΗ ΚΥΡΙΑ ΘΕΜΑΤΑ\nΠοιοι λείπουν από το σποτ του ΣΥΡΙΖΑ ;\nΠολλή κουβέντα γίνεται με αφορμή ένα σποτ του ΣΥΡΙΖΑ με το οποίο υποτίθεται πως καυτηριάζει τη χρηματοδότηση ΜΜΕ από την κυβέρνηση ΝΔ για την προβολή διαφημιστικών μηνυμάτων για την πανδημία.\nΤο κεντρικό πρόσωπο του σποτ του ΣΥΡΙΖΑ είναι ένας δημοσιογράφος γενικά κι αόριστα. Λες και είναι όλοι ίδιοι, λες και είναι όλοι παπαγάλοι, λες και όλοι ζουν το μύθο τους δουλεύοντας στις ηλεκτρονικές γαλέρες.\nΗ αλήθεια είναι ότι και εκεί -πολύ περισσότερο οι τεχνικοί στα ΜΜΕ- η πλειοψηφία ζει όπως ένας μέσος εργαζόμενος, αντιμέτωπη συνήθως με άθλιες εργασιακές σχέσεις αλλά και με ποικίλους εκβιασμούς για να προβληθεί ό,τι και όπως θέλουν οι όμιλοι που κατέχουν τα ΜΜΕ.\nΗ κόντρα μεταξύ ΣΥΡΙΖΑ και κυβέρνησης διεξάγεται ουσιαστικά με όρους Ομερτα, για να μείνουν στην αφάνεια αυτοί που αρμέγουν με πολλούς τρόπους -και με τις διαφημίσεις που εκπορεύονται από τα υπουργεία και το ευρύτερο δημόσιο τομέα- κρατικό χρήμα.\nΓια να μείνουν στο παρασκήνιο οι καναλάρχες που παράλληλα είναι και εφοπλιστές και βιομήχανοι και μεγαλέμποροι και μεγαλοκατασκευαστές και είναι πολλαπλά ευνοημένοι και επιδοτούμενοι τόσο από τη σημερινή όσο και από τις προηγούμενες κυβερνήσεις.\nΗ όλη εξέλιξη αυτής της αντιπαράθεσης καθιστά ακόμα πιο εύστοχη και πιο επιτακτική την ψήφιση της ρύθμισης που θα φέρει το ΚΚΕ «άμεσα στη Βουλή για την αυστηροποίηση της σχετικής νομοθεσίας, έτσι ώστε τα πλήρη στοιχεία κάθε διαφημιστικής δαπάνης που διανέμεται σε ΜΜΕ και γίνεται από υπουργεία, φορείς του δημόσιου κι ευρύτερου δημόσιου τομέα, των ΔΕΚΟ κλπ, να δημοσιεύονται αμέσως κι υποχρεωτικά, για να είναι γνωστό ποιος πήρε και τι.\nΗ μη συμμόρφωση θα συνεπάγεται κυρώσεις για τους υπευθύνους και τα ποσά θα αναζητούνται. Η ρύθμιση αυτή θα έχει αναδρομική ισχύ, έτσι ώστε να δοθούν στη δημοσιότητα με κάθε λεπτομέρεια τα ποσά που δόθηκαν σε ΜΜΕ από το κράτος τουλάχιστον την τελευταία δεκαετία».\nΕπισήμανση του Γ.Κ: Είμαι ένας από αυτούς που λείπουν από το σπότ του ΣΥΡΙΖΑ. Και το ΚΚΕ δεν αναφέρει τίποτα για την ταμπακιέρα. Eπιτακτική είναι η αναγκαιότητα ψήφισης μιας ρύθμισης η οποία θα διαμορφώνει όρους αναλογικότητας ώστε τα χρήματα του Ελληνικού λαού να καταλήγουν στο σύνολο του Ελληνικού λαού αντί διαπλεκομένων και ημετέρων του εκάστοτε κυβερνώντος κόμματος.\nΕιδικότερα , εμείς , σύμφωνα με δήλωση του κολλητού του τέως πρωθυπουργού Ν. Παππά , είμαστε ''οι άλλοι'' , ( άλλο το ένα , άλλο το άλλο ), ενώ αυτοί επί πέντε ολόκληρα χρόνια υπηρετούσαν τους ''άλλους''. Ο νοών νοείτω. Το αντίστοιχο πράττει σήμερα και η κυβέρνηση της Νέας Δημοκρατίας, όμως αυτούς τους γνωρίζουμε επί δεκαετίες , και ξέρουμε ό,τι έχουν ασπαστεί ένα οικονομικό δόγμα το οποίο διαστρεβλώνει την ομαλότητα του πολιτεύματος.\nΟ ΔΗΜΟΣ ΓΙΑ ΤΟΥΣ ΔΗΜΟΤΕΣ - ΟΧΙ ΓΙΑ ΤΟΥΣ ΙΔΙΩΤΕΣ\nΠοια είναι η διαφοροποιός αξία: Ο Ο.Τ.Α είναι επιχείρηση, στην οποία ως επί των πλείστον , αντί να βρεθούν ως διαχειριστές οι δημότες - κάτοικοι του δήμου , βρίσκονται καπιταλιστικά κόμματα εξουσίας. Η δική μας αξίωση - εντολή είναι δημοτικό μέσο όλων των δημοτών.\nΑσφαλώς και το ΚΚΕ να βρισκόταν στην διαχείριση αντίστοιχες καταστάσεις θα ίσχυαν για εμάς. Δεδομένου ό,τι αρνούμαστε να δημιουργήσουμε επιχείρηση ΜΜΕ , για συγκεκριμένους και σαφείς λόγους , πως μας ''βλέπει'' εμάς το ΚΚΕ ; Ως Ιδιώτες η ως Δημότες ;\nΟι καπιταλίστες - νεοφιλελεύθεροι υπηρετούν Ιδιώτες , αντί για τους δημότες , και τίθεται ένα ξεκάθαρο ζήτημα: Δεδομένου ότι υπηρετούν Ιδιώτες, αντί για τους δημότες, οι δημότες οφείλουν να βάλουν στη μπάντα τα στελέχη των κομμάτων εξουσίας και να διαχειριστούν τα του δήμου με βασικό γνώμονα τα συμφέροντα του συνόλου των Δημοτών , είτε πρόκειται για επιχειρηματίες, είτε πρόκειται για δεξιούς - αριστερούς, είτε πρόκειται για ανένταχτους, είτε για τον οιονδήποτε κάτοικο, διότι τα χρήματα διαχειρίσεως είναι του συνόλου , οι ζωές είναι του συνόλου, ( δεν προέχουν των ημετέρων ), και το μέλλον των τοπικών κοινωνιών ανήκει στο κοινωνικό σύνολο.\nΥ.Γ: Αν όσα αναφέρονται πιο πάνω δεν είναι ορθά καλείται να το απαντήσει ο Δήμαρχος Γλυφάδας κ. Παπανικολάου, ο οποίος υπέγραψε συμβάσεις σε συγκεκριμένους Ιδιώτες. Οι προνομιούχοι διέθεταν επιχειρήσεις , προσωπικό , κ.α. ;\nΕΛΛΑΔΑ ΕΠΙΚΑΙΡΟΤΗΤΑ ΗΛΙΟΥΠΟΛΗ ΚΥΡΙΑ ΘΕΜΑΤΑ 6/26/2020\nItem Reviewed: Ποιοι λείπουν από το σποτ του ΣΥΡΙΖΑ ; Rating: 5 Reviewed By: Glyfadaweb


Κυριάκος Μητσοτάκης: Ισχυρή εντολή αλλιώς… εκλογές ξανά τον 15Αύγουστο! - Iliaweb Νέα απο την Ηλεία\nΚυριάκος Μητσοτάκης: Ισχυρή εντολή αλλιώς… εκλογές ξανά τον 15Αύγουστο!\nΌχι στην αποχή γιατί… θα έχουμε εκλογές τον 15Αύγουστο με απλή αναλογική. Τάδε έφη Κυριάκος Μητσοτάκης σε νέα έκκληση στους πολίτες να πάνε να ψηφίσουν στις 7 Ιουλίου. Μη… ράβετε υπουργικά κοστούμια, είπε ξανά στα στελέχη της ΝΔ – Προανήγγειλε και τεχνοκράτες στην κυβέρνησή του. Καλώς έληξε όπως έληξε η υπόθεση Μοροπούλου, είπε ο πρόεδρος της ΝΔ. Εκτίμησε ότι ο Πρόεδρος της Δημοκρατίας δεν θα υπογράψει το διάταγμα για τις αλλαγές στην ηγεσία του Αρείου Πάγου. “Πρωτοφανής η φράση Τσίπρα πως μυρίζει αίμα το πρόγραμμα της ΝΔ”.\nΓια το πρόγραμμα της ΝΔ, ο Κυριάκος Μητσοτάκης είπε ότι είναι εφαρμόσιμοκαι βασίζεται σε στοιχεία του Γενικού Λογιστηρίου του Κράτους. Οι μειώσεις συντελεστών θα γίνουν από την 1η Ιανουαρίου 2020 γιατί το 2019 δεν υπάρχει δημοσιονομικός χώρος. «Έχω εμπιστοσύνη στο Γενικό Λογιστήριο του Κράτους, αυτή την εικόνα έχω», είπε και σημείωσε ότι η ΝΔ δεν θα έχει δικαιολογία την επόμενη μέρα να πει «δεν ξέραμε».\nΣχετικά με την υπόθεση της Novartis ο Κ. Μητσοτάκης είπε: «Από τη στιγμή που θα φτάσουν στη Βουλή υποθέσεις που αφορούν υπουργούς της απερχόμενης κυβέρνησης, προφανώς και η Βουλή οφείλει να ερευνήσει αυτή την υπόθεση (…)Όλοι ξέρουμε ποιος είναι ο Ρασπούτιν. Ο μόνος που δεν τον γνωρίζει είναι αυτός που τον διόρισε. Όλοι έχουν βγάλει τα συμπεράσματά τους».\nΣε ερώτηση για την προεδρία της Ευρωπαϊκής Επιτροπής, τόνισε πως πρέπει να πάει στο ΕΛΚ. Τόνισε πως το ΕΛΚ έχει προτείνει τον κ. Βέμπερ, που έχει στηρίξει και την Κύπρο στο θέμα της ΑΟΖ και κανένας από τους επικριτές του, από τον ΣΥΡΙΖΑ, δεν μίλησε γι’ αυτό. Ωστόσο, ο κ. Μητσοτάκης δεν απέκλεισετο ενδεχόμενο να μη βρεθεί λύση στην άτυπη σύνοδο της ΕΕ, την Κυριακή.


Παπακώστα για Άδωνι: Γιατί επικαλείται την παραγραφή αδικημάτων ο ακραίος αντιπρόεδρος του Μητσοτάκη; - Ειδήσεις\nNewsit / Πολιτική / Παπακώστα για Άδωνι: Γιατί επικαλείται την παραγραφή αδικημάτων ο ακραίος αντιπρόεδρος του Μητσοτάκη;\nΔημοσιεύθηκε: 26.02.2019 | 22:35\nΣαφείς αιχμές εναντίον του αντιπροέδρου της Νέας Δημοκρατίας Άδωνι Γεωργιάδη αφήνει η υφυπουργός Προστασίας του Πολίτη Κατερίνα Παπακώστα για την στάση που τήρησε ως προς την ανάγκη αναθεώρησης της διάταξης περί ευθύνης υπουργών.\nΗ κ. Παπακώστα με ανάρτησή της στο facebook χαρακτηρίζει τον κ. Γεωργιάδη ως “ακραίο αντιπρόεδρο του Μητσοτάκη”, και κάνει λόγο για στάση που προκαλεί καχυποψία.\nΑναλυτικά η ανάρτηση της κ. Παπακώστα\n“Η καχυποψία στοιχειώνει τις ένοχες συνειδήσεις λέει ο Σαίξπηρ. Στις 12 Φεβρουαρίου στην συζήτηση στην Βουλή για την Συνταγματική αναθεώρηση μου επετέθη, με σφοδρότητα, ο ακραίος αντιπρόεδρος του κ. Μητσοτάκη με αιχμή του ζέοντος ενδιαφέροντος του, την πρότασή μου για την ανάγκη αναθεώρησης της προστατευτικής διάταξης περί ευθύνης υπουργών.\nΗ απάντηση για την ενέργειά του αυτή έρχεται…από τον ίδιο ο οποίος επικαλείται την παραγραφή της υπό αναθεώρηση διάταξης ώστε να μην ελεγχθεί για όσα η Βουλή τον παρέπεμψε, εξαπολύοντας μύδρους προς την δικαιοσύνη και τους ορισμένους για αυτό λειτουργούς της”.


Το iSchool είναι η μεγαλύτερη μαθητική διαδικτυακή κοινότητα με 64,723 εγγεγραμμένα μέλη και 2,588,577 μηνύματα σε 82,476 θέματα. Αυτή τη στιγμή μαζί με εσάς απολαμβάνουν το iSchool άλλα 458 άτομα.\nΒάσει των θεμάτων και μόνο (δεν έχουν βγει ακόμα τα στατιστικά) λογικά θα ανεβεί στα επίπεδα του '12, δηλαδή κάπου στα 18650-18700.\nΌχι ότι πρόκειται να μάθεις με σιγουριά πριν από την ανακοίνωση των βάσεων, αλλά με την έκδοση των στατιστικών, θα μπορείς τουλάχιστο να κάνεις μια πιο ρεαλιστική εκτίμηση της όλης κατάστασης.\nΞέρει κανείς αν στα προφορικά του Sorbonne C2 επιτρέπεται ερμηνευτικό γαλλογαλλικό λεξικό; Παρ' ότι το θεωρούσα δεδομένο, έπεσα πάνω στο ακόλουθο άρθρο του κανονισμού εξετάσεων: «A partir de la session d’avril 2007, vous êtes autorisés à avoir sur vous un dictionnaire unilingue...\nΥπάρχει κάποιος από Sorbonne C2 που να επέλεξε στη λογοτεχνία Anouilh; :rolleyes:\nΠιστεύω πως αυτό που σου προσφέρει η προετοιμασία για litterature & traduction, αν γίνει σωστά, δε συγκρίνεται σε καμία περίπτωση με την αντίστοιχη του Dalf. Αλλά αυτό είναι καθαρά υποκειμενικό. Άλλωστε, στο ευρωπαϊκό πλαίσιο αναφοράς, και τα δύο λογίζονται ως C2.\nΣτη θέση σου, θα ξεκινούσα γαλλικά (ή και γερμανικά, αλλά απ'ό,τι βλέπω αποκλείεις το ενδεχόμενο). Οι λόγοι δύο (πέρα από τον πολιτισμό και μπλα μπλα): 1. Η Γαλλία έχει δημόσια πανεπιστήμια => συνέχιση των σπουδών σου με πολύ χαμηλότερο μπάτζετ από το να πήγαινες σε αγγλοσαξονική χώρα. Βασική...\n1. Ναι. 2. Όχι. 3. Όχι, δεν περνάς. Πρέπει να γράψεις 10+ στο ειδικό, για να εισαχθείς σε σχολές που απαιτούν εξέταση σε ειδικό μάθημα. 4. Όχι, δεν επηρεάζεται ο βαθμός πρόσβασής σου.\nΜόλις τελείωσα «το βιβλίο της Κατερίνας» του Αύγουστου Κορτώ. Καταπιάνεται, χωρίς περιττούς και ευτελείς μελοδραματισμούς, με μια σειρά από δύσκολα και ευαίσθητα θέματα. Σίγουρα το καλύτερο του Αύγουστου, καθώς κι ένα από τα καλύτερα βιβλία σύγχρονων Ελλήνων συγγραφέων! Υγ. Η ανάγνωσή του δε...\nΓια Β' Λυκείου και αρχή της Γ' είναι πολύ καλό.\nΟι πανελλήνιες, πάλι, πού κολλάνε;\nΤο θέμα με αυτές τις σχολές είναι πως θα μπορούσες άνετα να ασχοληθείς με τα αντικείμενά τους είτε με προσωπική έρευνα είτε με κάποιο μεταπτυχιακό, έχοντας στο background σου ένα πιο «ισχυρό»-ευρύ πτυχίο. Π.χ., τελειώνεις Ιστορικό-Αρχαιολογικό, κατεύθυνση Αρχαιολογίας, μεταπτυχιακό στην Ιστορία...\nΔεν έχεις ιδέες ή δυσκολεύεσαι στο λεξιλόγιο;\nΘα πρότεινα το μικρό του Παπανδρεόπουλου. Και οικονομική (περί τα 8€, νομίζω) και αποτελεσματική λύση.\n1. Μόλις τσέκαρα λεξικό. Την έννοια του ανούσιου λόγου την προσδίδει στο βερμπαλισμό ως λήμμα κατ' επέκαταση. 2. Συμφωνώ, ειδικά στο bold σημείο. Μπορεί να μην το έθιξα παραπάνω (δε θυμάμαι), αλλά ο λόγος του tropical είναι καθαρά δοκιμιακός, αταίριαστος, δηλαδή, για το επικοινωνιακό πλαίσιο του...\n1. Αν βερμπαλίζεις, δεν έχεις εκφράσεις χωρίς νόημα, αλλά ηχηρές, εντυπωσιακές, μεγαλόστομες εκφράσεις.Πολλές φορές, η χρήση των εκφράσεων αυτών γίνεται για λόγους επίδειξης του πομπού, οπότε και ο βερμπαλισμός συγχέεται με το ρητορισμό. Τότε είναι που ο λόγος χάνει το νόημά του, και ο δέκτης...\nΕίμαι σχεδόν σίγουρος πως κάποτε σε κάποιες (ίσως και) επαναληπτικές έπεσε εξαίρεση που υπήρχε μόνο στη μεγάλη γραμματική του Οικονόμου. Αλλά οι περισσότεροι καθηγητές δίνουν αυτές τις εξαιρέσεις φωτοτυπημένες. Δεν μπορώ να θυμηθώ, βέβαια, ποιες εξαιρέσεις ήταν αυτές, και αν ήταν στο κεφάλαιο...\nΟμολογώ πως το Περί τυφλότητος δεν κατάφερα να το τελειώσω. Τρομερά κουραστικό βιβλίο.\nΈνας λόγος φουλ στους βερμπαλισμούς, ωστόσο, δε συνεπάγεται απαραίτητα έλλειμμα ουσίας. Το θέμα είναι να μη χρησιμοποιείς το σούπερ ουάου λεξιλόγιο σε μια προσπάθεια να κρύψεις την άγνοιά σου επί του όποιου θέματος. Αυτό είναι που χτυπά άσχημα στα μάτια του εξεταστή και, φυσικά, γίνεται άμεσα...\nΔεν έχεις δει ακόμα όλα τα past papers της Γ' Λυκείου. Άλλωστε, οφείλεις να είσαι προετοιμασμένος για το «χειρότερο».\nΑυτό που προφανώς εννοεί ο Άκης είναι πως δεν προσαρμόζεις το λόγο σου στο επικοινωνιακό πλαίσιο ενός μαθητικού forum, όπως είναι το ischool. Όπως και να 'χει, η έκφρασή σου, τόσο λεξιλογικά όσο και από άποψη συντακτικής δόμησης, είναι αξιέπαινη! :)\nΑσκήσεις πολλές τύπου πανελληνίων δεν έχουν. Θα μπορούσες να ξεκινήσεις με θέματα πανελληνίων β' λυκείου για κάτι τέτοιο ή να βρεις προτεινόμενα θέματα διαγωνισμάτων από τα διάφορα φιλολογικά blogs. (ή απλώς να κάτσεις να κλίνεις όλους τους κλιτούς τύπους των κειμένων ή/και να αντικαθιστάς...\nΜάθε εσύ τις κλίσεις και άσε τις λεπτομέρειες. #sistima_panellinion_ftw Δε θα σου ζητηθεί μεταγραφή ελληνικού κειμένου στα λατινικά, επομένως πρακτικά δε σε ενδιαφέρουν αυτά. Μακάρι να μπορούσα να σου απαντήσω. Είχα κάνει την ίδια ακριβώς ερώτηση σε καθηγητή, αλλά δε θυμάμαι τι απάντηση έλαβα. :P\nΑκριβώς. Η τριβή με το άγνωστο κείμενο και η βελτίωση στη γραμματική πάνε μαζί. Οι αρχικοί είναι θέμα συνήθειας. Αν σου είναι εύκολο, καλό θα ήταν να προμηθευτείς τη μεγάλη γραμματική του Οικονόμου. Είναι ακριβώς ίδια με τη μικρή που διανέμεται στα σχολεία, απλώς έχει σε υποσημειώσεις ποκίλες...\nΓαλλικά Επίπεδο C2\nΥπό ποια έννοια το Dalf δίνει έμφαση στα προφορικά; Στο Sorbonne, η προφορική εξέταση καταλαμβάνει το 50% της συνολικής βαθμολογίας, δηλαδή ένα 50/100.\nΚι όμως! Όπως αναφέρεται σε μια έκδοση en ligne του le Petit Robert, ο όρος procrastination έχει χρησιμοποιηθεί και από τον Προυστ (με την ίδια σημασία): procrastination [pʀɔkʀastinasjɔ̃] nom féminin ÉTYM. XVIe ◊ du latin procrastinatio, de pro- et crastinus « du lendemain » ❖ ■ LITTÉR. Tendance...\nΒρήκα αυτό από τη βιβλιοθήκη του IFA. Ο τίτλος που ανέφερες δεν αντιστοιχεί σε κάποιο από τα αποτελέσματα...\nΓι' αυτό ακριβώς προκρίνω τα διπλώματα της Σορβώννης! (bold) :pfff: Μονάχα αυτό βρήκα. κυκλοφορούν διάφορα βιβλιαράκια, αλλά δεν αξίζει να δώσεις ~10€ για φράσεις που ήδη γνωρίζεις. Καλύτερα να έχεις μαζί σου ένα γελλοελληνικό/ελληνογαλλικό λεξικό τσέπης. Ωστόσο, μόνο τις πρώτες δύο μέρες θα...\n#SorbonneC2_Littérature Έχω βρει αυτά τα δύο (πέρα από αυτό της Λιμνιάτη) για την Ποιμενική Συμφωνία του Gide: Ι. http://www.amazon.fr/Symphonie-pastorale-dAndr%C3%A9-Essai-dossier/dp/2070384403/ref=sr_1_4?s=books&ie=UTF8&qid=1383835412&sr=1-4&keywords=la+symphonie+pastorale ΙΙ...


kozan.gr: Ώρα 08:00 π.μ – 08:15π.μ..: Κοζάνη: 15λεπτης διάρκειας διακοπή ηλεκτρικού ρεύματος σε τμήμα της πόλης | Καθημερινή ενημέρωση για την Kοζάνη από το 2001 -- Κοζανη Κοζάνης Κοζανη kozani kozanh kozanhs KOZANI Πτολεμαίδα ΠΤΟΛΕΜΑΙΔΑ Eordaia Εορδαία\n15λεπτης διάρκειας διακοπή ηλεκτρικού ρεύματος, από τις 8 μέχρι και τις 8:15 το πρωί, σημειώθηκε σε τμήμα της πόλης της Κοζάνης. Δεν υπήρξε κάποια βλάβη στο δίκτυο κι αυτή η μικροδιακοπή σχετίζεται στο πλαίσιο ελεγχόμενου χειρισμού απομόνωσης συγκεκριμένου τμήματος της πόλης προκειμένου να εκτελεστούν κάποιες απαραίτητες εργασίες από τα συνεργεία της ΔΕΔΔΗΕ.\nΑνώνυμος - 11 Σεπτεμβρίου, 2021 at 13:27\nΚαι ξανά τώρα το ίδιο… 13:25\nΤι γίνεται επιτέλους;;;\nΑνώνυμος - 11 Σεπτεμβρίου, 2021 at 15:16\nΟι διακοπές ρεύματος είναι πλέον ρουτίνα. Τί γίνεται; Θα μας ενημερώσει κάποιος τι συμβαίνει ;\nΑνώνυμος - 11 Σεπτεμβρίου, 2021 at 15:54\nΚάθε χρόνο το Σεπτέμβριο ο ΔΕΔΔΗΕ θεωρεί υποχρέωσή του να μας κόβει εντελώς απροειδοποίητα τα χαράματα το ρεύμα, αδιαφορώντας για τυχόν ξυπνητήρια, χρονοδιακόπτες, συναγερμούς, συσκευές που κάνουν αυτόματη εκκίνηση, κλπ. Μονοπώλιο της κακιάς ώρας, φτιαγμένο για να μας ταλαιπωρεί. Τώρα μάλιστα που έκλεισαν και τις πόρτες λόγω covid, ποιος τους πιάνει!\nΣιμος - 11 Σεπτεμβρίου, 2021 at 19:38\nΑπροειδοποιητα και Σαββατιατικα με λαικη αγορα στην Κοζανη.!!!! Ρε τι χαλια ειναι αυτα?? Μαλλον μας προετοιμαζουν για τις συχνες διακοπες που θα ακολουθησουν το κλεισιμο των λιγνιτικων μοναδων.\n« Το Ιατρικό Κοζάνης , με αίσθημα ευθύνης προς τη κοινωνία της περιοχής και λαμβάνοντας υπόψιν τα απαιτητικά υγειονομικά δεδομένα της εποχής μας, λειτουργεί από σήμερα Σάββατο 11 Σεπτεμβρίου 2021 και κάθε Σάββατο 09:00π.μ.-14:00μ.μ.\nΣυνελήφθη 53χρονος σε δασική περιοχή της Καστοριάς για παράβαση της δασικής νομοθεσίας »


YAMAHA MOTOBOT: Συναντήθηκε με τους ανθρώπους-αντιπάλους του - MotorBike.gr\nMotorBike.gr > Νέα > Ειδήσεις > YAMAHA MOTOBOT: Συναντήθηκε με τους ανθρώπους-αντιπάλους του\nΟ άνθρωπος και το ρομπότ\nΣτο Φεστιβάλ Ταχύτητας του Goodwood στη Μ. Βρετανία, έφερε η Yamaha για επίδειξη το Motobot. Το ανθρωποειδές ρομπότ που οδηγάει μοτοσυκλέτα συναντήθηκε με τους αναβάτες της φίρμας της Iwata, τους Michael Van der Mark, Alex Lowes και τον Noriyuki Haga. Τέσσερις, ανθρώπους και ρομπότ δηλαδή, που είναι σε θέση να οδηγούν ένα YZF-R1…\nΤο Motobot είναι το ρομπότ της Yamaha, που είναι ικανό να οδηγεί μοτοσυκλέτα, χωρίς βοήθεια από τον άνθρωπο. Χάρη στα δεδομένα που συλλέγει σε πραγματικό χρόνο (ταχύτητα, στροφές του κινητήρα, κλίση, κλπ), το ρομπότ είναι ικανό να ελέγχει έξι τμήματα (τιμόνι, γκάζι, μπροστινό φρένο, πίσω φρένο, συμπλέκτη και κιβωτίο ταχυτήτων) και αυτό, συνεπώς, του επιτρέπει την οδήγηση μοτοσυκλέτας αυτόνομα.\nΤο δημιούργημα αυτό βρίσκεται σε υψηλό στάδιο εξέλιξης και οι πληροφορίες λένε πως σύντομα θα δούμε το Motobot να στρίβει μέσα σε πίστα. Η Yamaha δεν είναι ικανοποιημένη από το γεγονός ότι το Motobot μπορεί και οδηγεί μόνο του, αλλά θέλει να το φτάσει στο επίπεδο να μπορεί να στρίβει και με ταχύτητες άνω των 200 km/h με επιτυχία, επιλέγοντας πιο σωστές γραμμές!\nΣκοπός του Motobot είναι πολύ συγκεκριμένος: να αυξήσει την ασφάλεια των (ανθρώπων) αναβατών μοτοσικλέτας. Στην πραγματικότητα, οι καρποί των μελετών αυτών σύντομα θα διατεθούν για τη δημιουργία προηγμένων ηλεκτρονικών συστημάτων ασφαλείας.\nΑκολουθεί το βίντεο της συνάντησης μεταξύ του Motobot και του Noriyuki Haga, του Alex Lowes και του Michael Van der Mark. Μελλοντικοί αντίπαλοι στην πίστα;\n(ακολουθεί το βίντεο της συνάντησης)\nyamaha yamaha 2018 πρωτοτυπες μοτοσυκλετες\nYΑΜΑΗΑ ΜΤ-07, 2018: Βελτιώσεις έφερε το '18\nYAMAHA NIKEN 900: Βόλτες γύρω από το Λαύριο με 3 τροχούς


Φόβοι για μπαράζ λουκέτων στην ξενοδοχειακή αγορά | Capital\nDAX 15.156,97 -0,09%\nCAC 6.334,96 -0,07%\nΓΕΝΙΚΟΣ ΔΕΙΚΤΗΣ: 14:10 914,47 +0,33 +3,05 Τζίρος: 39,63 εκ€\nΔευτέρα, 30-Μαρ-2020 07:48\nΜε το βλέμμα στραμμένο στην επόμενη ημέρα, όταν δηλαδή θα αρθούν οι ταξιδιωτικοί περιορισμοί, βρίσκεται η ξενοδοχειακή αγορά. Όπως εξηγούν στο Capital.gr παράγοντες του χώρου, τίθενται επί τάπητος όλοι οι πιθανοί διέξοδοι ανάκαμψης, όμως όλα σενάρια είναι αυτή τη στιγμή ανοιχτά.\nΔεν είναι άλλωστε λίγοι όσοι φοβούνται μπαράζ λουκέτων στον τουριστικό χώρο, καθώς ακόμη και μετά το άνοιγμα των ξενοδοχείων, η ζήτηση αναμένεται να είναι ασθενική. Σύμφωνα με φορείς του ξενοδοχειακού κλάδου, και η εξασφάλιση των πληροτήτων, και οι συμφωνίες με τους tour operators, θα πρέπει να κλείσουν πάλι από την αρχή.\nΟι παράμετροι που εξετάζονται, σύμφωνα με το ρεπορτάζ και όσα λένε οι ξενοδόχοι, είναι πολλοί. Ένα ισχυρό ενδεχόμενο, κυρίως σε δημοφιλείς τουριστικούς προορισμούς και ειδικά στα νησιά, είναι πολλές μονάδες να μην ανοίξουν καθόλου τη φετινή σεζόν, αν οι πληρότητες δεν είναι ανάλογες του κόστους λειτουργίας. Ένα άλλο κρίσιμο ζήτημα είναι τι θα γίνει με τη ρευστότητα των επιχειρήσεων, αφού τα χρήματα από τα early bookings πρέπει να επιστραφούν. Επίσης τι θα γίνει με τις δανειακές υποχρεώσεις.\nΓια τις μονάδες δωδεκάμηνης λειτουργίας, ειδικά στις πόλεις, που στηρίζονται είτε στο συνεδριακό τουρισμό, είτε στα επαγγελματικά ταξίδια, είτε στο city break, και πάλι είναι πιθανό η επαναλειτουργία τους να τοποθετηθεί από το Σεπτέμβριο και μετά, αν όμως οι συνθήκες μέχρι τότε είναι ευνοϊκές.\nΜε την πλειονότητα όμως των επιχειρηματιών του Τουρισμού να θεωρούν τη φετινή περίοδο ολοκληρωτικά χαμένη, κάθε ενδεχόμενο είναι ανοικτό. Εκτός από τους ξενοδόχους, το πλήγμα είναι τεράστιο και για την αγορά ακινήτων για όσους ιδιοκτήτες διαθέτουν τα σπίτια τους προς βραχυχρόνια μίσθωση σε τουρίστες, αλλά και για τον κλάδο των μεταφορών.\nΕπί του παρόντος υπάρχει στάση αναμονής, ενώ συνεχείς είναι οι επαφές με το υπουργείο Τουρισμού και τους tour operators. Αντικείμενο στην πρώτη περίπτωση είναι τα μέτρα στήριξης του τουριστικού χώρου και το πώς αυτά θα μπορέσουν να δώσουν την πρώτη "ανάσα" στην τουριστική αγορά. Για τα συμβόλαια, το πλέον κρίσιμο θέμα είναι πως θα διαμορφωθούν οι τιμές των ταξιδιωτικών πακέτων, ποια θα είναι η διάθεση των πελατών και φυσικά πόσο θα έχουν επηρεαστεί οι οικονομικές τους δυνατότητες.\n14:09 Προκλητικός ξανά ο Τσαβούσογλου μιλά για "μαξιμαλιστικές" αξιώσεις της Ελλάδας και των Ελληνοκυπρίων


7+1 τρόποι για να κάνεις το σύνολο σου να φαίνεται πιο ακριβό! – Λάρισα | Larisaevents.gr\n7+1 τρόποι για να κάνεις το σύνολο σου να φαίνεται πιο ακριβό!\n19 Οκτωβρίου 2016 19:52 19 Οκτωβρίου 2016 Off\nΠόσες φορές είδαμε μια celebrity να φοράει ένα φόρεμα μεγάλου οίκου ρούχων και δεν το ζηλέψαμε; Ή πόσες φορές αφήσαμε στην κρεμάστρα ένα σακάκι ή μια ολόσωμη φόρμα και δεν τολμήσαμε καν να τα δοκιμάσουμε όταν είδαμε την τιμή στην ετικέτα τους; Σίγουρα αρκετές και σίγουρα μελαγχολήσαμε και μόνο στη σκέψη πως δεν μπορούμε να τα αποκτήσουμε. Υπάρχουν όμως κάποια tips, ώστε να κάνεις όλα σου τα σύνολα να φαίνονται ακριβά, σα να “ξεπήδησαν” μόλις, από τις πασαρέλες μεγάλων σχεδιαστών.\nΦτιάξε το στα μέτρα σου\nΉδη θα γνωρίζεις, πως όλα τα ρούχα σχεδιάζονται ακριβώς στα μέτρα των μοντέλων ή των διάσημων που θα τα επιδείξουν. Φρόντισε λοιπόν να επιλέξεις το σωστό νούμερο στα ρούχα που θα αγοράσεις, ή να το μεταποιήσεις στη συνέχεια, είτε μόνη σου, είτε σε κάποια μοδίστρα. Αυτό το κόλπο μπορεί να γίνει ακόμα και με παλιά σου ρούχα που σου είναι μεγάλα σε μέγεθος, ώστε να τα αναδείξεις σωστά.\nΚάνε το σακάκι σύμμαχο σου\nΑποτελεί κομμάτι-“κλειδί” στην γκαρνταρόμπα μιας γυναίκας, αφού μπορεί να φορεθεί από το πρωί έως το βράδυ και να κάνει το ντύσιμο σου να δείχνει ιδιαίτερα κομψό και επιμελές.\nΚράτα την τσάντα σου καθαρή\nΜία τσάντα που έχει αρχίσει να χαλάει σίγουρα δεν θα πρέπει να τη χρησιμοποιείς, οπότε φρόντισε όλες σου οι τσάντες να διατηρούνται καθαρές, αφού αποτελούν και αυτές σημαντικό κομμάτι της ντουλάπας σου.\nΣιδέρωνε τα ρούχα σου\nΠριν φύγεις από το σπίτι, βεβαιώσου ότι τα ρούχα σου δεν είναι τσαλακωμένα και ότι “στρώνουν” με όμορφο τρόπο επάνω σου.\nΚάνε μονόχρωμες επιλογές\nΠροτίμησε να φορέσεις ένα total black ή white σύνολο, ή κομμάτια ρούχων που χρωματικά ταιριάζουν μεταξύ τους και έχουν παρόμοιες αποχρώσεις. Απέφυγε τα πολύ έντονα χρώματα και τον συνδυασμό τους με διάφορα prints. (καρό, λεοπάρ)\nΕπέλεξε χρυσά αξεσουάρ\nΈνα χρυσό ρολόι ή ένα ζευγάρι χρυσά σκουλαρίκια μπορεί να αναδείξουν με όμορφο τρόπο το σύνολο σου. Προσοχή, μην “πέσεις” στην παγίδα και φορέσεις πάρα πολλά αξεσουάρ, γιατί το αποτέλεσμα θα καταλήξει μάλλον αντιαισθητικό.\nΈχε περιποιημένα μαλλιά και νύχια\nΑποτελεί σημαντική λεπτομέρεια, αφού τα ρούχα μόνο δεν αρκούν. Τα περιποιημένα άκρα δίνουν μια αίσθηση καθαριότητας, ενώ τα φροντισμένα μαλλιά δείχνουν πως σκέφτεσαι τα πάντα στην εμφάνιση σου. Αν δεν έχεις πολύ χρόνο, κάνε μια πλεξούδα, μια αλογοουρά ή φόρεσε κορδέλες που αποτελούν φέτος μεγάλη τάση.\nΕπένδυσε σε ένα καλό ζευγάρι παπούτσια\nΝα ξέρεις, πως το κομμάτι που φαίνεται από μακριά πως είναι φτηνό είναι τα παπούτσια, γιατί αν δεν είναι καλής ποιότητας, φθείρονται εύκολα, λόγω της καθημερινής χρήσης. Δεν είπαμε να ξοδέψεις όλη σου την περιουσία, αλλά αγόρασε με λίγα παραπάνω χρήματα ένα ζευγάρι μποτάκια ή ένα ζευγάρι oxfords που θα σε “βγάλουν” ασπροπρόσωπη όλο το χειμώνα.\nΛάρισα’s Street style | (Σάββατο 4 Ιουνίου) Μέρος 2\nCoachella Festival: υιοθέτησε και εσύ το πιο must look του καλοκαιριού


Να χαράζεις όρια, αλλά να μην υψώνεις τείχη. – αναπνοές\nΓεωργία Ανδριώτου Posted On 8 August 2017\nΤα όρια που κάνεις, όμως, συχνά «λάστιχο» είναι τα συναισθηματικά όρια. Κι αυτό γιατί είναι τα μόνα που παραπαίουν ανάμεσα στις ανάγκες σου και στα πρέπει που τις εγκλωβίζουν. Αυτό έχει, ως αποτέλεσμα, να θεωρείσαι συχνά συναισθηματικά δεδομένος από τον άλλον, κυρίως όταν αυτός ο άλλος δε μοιράζεται τα ίδια συναισθήματα μαζί σου. Το ντόμινο της συναισθηματικής αμφισβήτησης αρχίζει σ’ αυτό ακριβώς το σημείο, όταν αρχίζεις να νιώθεις συναισθηματικά ανικανοποίητος και συναισθηματικά αδικημένος\nΌρια, λοιπόν. Όρια, όμως, κι όχι τείχη. Γιατί τα τείχη σε κρατάνε κρυμμένο από τη ζωή που υπάρχει και σε περιμένει στην άλλη μεριά κι αυτό δεν είναι υγιές. Υγιές είναι να θέτεις με σαφή τρόπο τις κόκκινες γραμμές σου. Και να προσπαθείς πρώτα εσύ να τις σεβαστείς. Για να το κάνουν και οι άλλοι. Αν το καλοσκεφτείς, δε θέλει κόπο, θέλει τρόπο!


Όταν τα ζώα υπάρχουν για να εξυπηρετούν ανθρώπινους σκοπούς | Βασιλική Μελέτη\nΌταν τα ζώα υπάρχουν για να εξυπηρετούν ανθρώπινους σκοπούς\nΣημαντικός δείκτης της ποιότητας του ανθρώπινου πολιτισμού είναι η αναγνώριση του δικαιώματος στη ζωή των άλλων οργανισμών. Ο σεβασμός του ανθρώπου προς τα ζώα συνεπάγεται και σεβασμό προς το ίδιο το ανθρώπινο γένος. Δυστυχώς, στο πέρασμα των αιώνων, έχει παγιωθεί η αντίληψη ότι τα ζώα αποτελούν ιδιοκτησία του ανθρώπου, με τον τελευταίο να εκτονώνεται βίαια πάνω σε αυτά, μετατρέποντάς τα σε «ζωντανές μηχανές». Η κακοποίηση που υφίστανται σήμερα τα ζώα, προσλαμβάνει καθημερινά πολλαπλές εκφάνσεις.\nΠαγκοσμίως, περίπου 150.000.000 με 180.000.000 ζώα γίνονται κάθε χρόνο «μοντέλα» έρευνας και ανάλυσης ασθενειών κάθε είδους, καθώς πάνω τους δοκιμάζονται χημικές ουσίες, φάρμακα, τρόφιμα και καλλυντικά: ζώα διαμελίζονται και τυφλώνονται για χάρη του ανθρώπινου είδους, ενώ υπόκεινται σε τοξικολογικές δοκιμές, με αναπόφευκτο τέλος το θάνατό τους. Τα ζώα δεν έχουν δώσει τη συναίνεσή τους στην κατάσταση, την οποία υφίστανται. Κατά προσέγγιση 13 εκατομμύρια ζώα βασανίζονται και θανατώνονται ετησίως σε εργαστήρια στην Ευρώπη και πάνω από 25 εκατομμύρια σπονδυλωτά ζώα χρησιμοποιούνται στις ΗΠΑ σε πειράματα, μεταξύ των οποίων συγκαταλέγονται σκύλοι, γάτες, κουνέλια, ποντίκια, πουλιά και άλλα έμβια όντα. Στην Ελλάδα, τα ζώα χρησιμοποιούνται εδώ και δεκαετίες ως πειραματόζωα κυρίως για ερευνητικούς σκοπούς, δεδομένου ότι η χημική βιομηχανία και η βιομηχανία καλλυντικών είναι σχεδόν αποκλειστικά μεταπρατικές.\nΑσφαλώς και πέραν κάθε αμφιβολίας, η εκμετάλλευση ζώων για πειραματικούς σκοπούς έχει συμβάλει στην παραγωγή ασφαλών τροφίμων ζωικής προέλευσης για τον άνθρωπο και τη βελτίωση των συνθηκών διατροφής του. Επίσης, διαχρονικά οι θεραπείες για την πνευμονία, τη γονόρροια, τη βλεννόρροια, την οστρακιά, τη σύφιλη και άλλες ασθένειες οφείλονται στον αφόρητο πόνο πάμπολλων ζώων χωρίς όνομα. Ωστόσο, είναι ανήθικο να καταδικάζουμε εκατομμύρια συναισθανόμενα και νοήμονα ζώα να διαβιούν εγκλωβισμένα σε κλουβιά τρόμου, σε συνθήκες πόνου, μοναξιάς και στρες.\nΠαγκοσμίως, αν και οι δοκιμές σε ζώα φαρμακευτικών και ορισμένων χημικών ουσιών απαιτούνται από το νόμο, οι αντιρρήσεις κατά της χρήσης ζώων, σε δοκιμές καλλυντικών εξακολουθούν να ισχύουν, όταν εφαρμόζονται σε χημικές και φαρμακευτικές βιομηχανίες. Οι βιομηχανίες αυτές που ελέγχονται και ρυθμίζονται από τον Οργανισμό Τροφίμων και Φαρμάκων των Η.Π.Α. και την Υπηρεσία Προστασίας του Περιβάλλοντος, αντίστοιχα έχουν και την ευθύνη, που σκοτώνουν τα ζώα για να φέρουν τα προϊόντα τους στην αγορά, να πείσουν τους ρυθμιστικούς αυτούς οργανισμούς, ότι υπάρχει καλύτερος τρόπος για τον προσδιορισμό της ασφάλειας των προϊόντων τους. Επιπλέον, η Υπηρεσία Τροφίμων και Φαρμάκων επισημαίνει ότι 92 στα 100 φάρμακα που «περνούν» τις δοκιμές σε ζώα, αποτυγχάνουν στους ανθρώπους.\nΤέλος, τα πειράματα σε ζώα παρατείνουν την ταλαιπωρία των ανθρώπων που περιμένουν αποτελεσματικές θεραπείες από τους «παραπλανημένους» πειραματιστές. Έτσι, σπαταλούν πολύτιμο χρήμα, χρόνο και πόρους που θα μπορούσαν να έχουν δαπανηθεί σε συμβατή με τον ανθρώπινο οργανισμό. Η χρήση ζώων ως υποκείμενα της έρευνας είναι, επίσης, ακριβή, επειδή τα ζώα χρειάζονται, εκτός από το κόστος των πειραματικών ουσιών, τροφή, περίθαλψη και θεραπεία. Τα μακροχρόνια ή πολλαπλών φάσεων πειράματα αυξάνουν επιπλέον το κόστος, που εμείς πληρώνουμε και είναι αναπληρώσιμο. Το κόστος, αντίθετα, που πληρώνουν τα ζώα είναι η ίδια τους η ζωή. Και δεν μπορεί να αντικατασταθεί.\nΕπαληθεύεται λοιπόν ότι τα ζώα υπάρχουν για να εξυπηρετούν συγκεκριμένους ανθρώπινους σκοπούς. Αν τέτοιες πρακτικές είναι αναγκαίες, πρέπει να είμαστε τουλάχιστον βέβαιοι ότι -σε κάθε στάδιο πειράματος- τηρείται ο απαραίτητος κώδικας δεοντολογίας και ηθικής και ότι ο πόνος που προκαλείται στα ζώα είναι ανύπαρκτος. Τα παραπάνω ισχύουν, αντίστοιχα, και στην περίπτωση των ζώων εκτροφής, όπου καθίσταται επιτακτική ανάγκη να διασφαλιστεί η ευημερία τους και ο μετέπειτα ανώδυνος θάνατός τους.\nΖητούμενο είναι να κατανοήσει ο απλός πολίτης ότι τα ζώα δεν είναι «εργαλεία». Έχουν αισθήματα, διαθέτουν αυτοεπίγνωση και διαίσθηση. Όπως δεν νοείται να βρίσκονται οι άνθρωποι σε διαρκή πόλεμο με τις υπόλοιπες μορφές ζωής. Ήρθε ο καιρός να εμπλουτίσουμε το φτωχό ‘‘ανθρώπινο’’ ηθικό μας κόσμο. Να καταφέρουμε, εμείς οι άνθρωποι, να διδαχτούμε αισθήματα που έχουμε απωλέσει. Επαφίεται επομένως σε κάθε έναν από εμάς να μπορεί να συνειδητοποιήσει την αλήθεια και να ευαισθητοποιηθεί πάνω σε ζητήματα που αφορούν την ανθρώπινη ηθική, εφόσον ο τρόπος που φερόμαστε στα άλλα όντα, καθρεφτίζει την αντιμετώπιση που επιφυλάσσουμε για το δικό μας είδος.\nΤους πρώτους υποψηφίους του συνδυασμού του ανακοίνωσε ο Π. Μανούρης για τον δήμο Νέας Ιωνίας\nΧρηματοδοτικά Εργαλεία και Τοπική Αυτοδιοίκηση


Ισραήλ: Στο Μνημείο Ολοκαυτώματος και στον Κήπο των Δικαίων ο Μητσοτάκης – ΤΥΠΟΣ ΧΑΛΚΙΔΙΚΗΣ\nΙσραήλ: Στο Μνημείο Ολοκαυτώματος και στον Κήπο των Δικαίων ο Μητσοτάκης\n17 Ιουνίου 2020 - 15:07\nΟ πρωθυπουργός Κυριάκος Μητσοτάκης ολοκλήρωσε την επίσκεψή του στο Ισραήλ. Πριν από λίγο κατέθεσε στεφάνι στο Μνημείο του Ολοκαυτώματος και στη συνέχεια πήγε στον Κήπο των Δικαίων ανάμεσα στα Έθνη όπου είναι φυτεμένα δέντρα στη μνήμη μη Εβραίων που αποδεδειγμένα έσωσαν τη ζωή Εβραίων κατά τη διάρκεια του ολοκαυτώματος. Ανάμεσα στα ονόματα των Ελλήνων Δικαίων ανάμεσα στα Έθνη υπάρχει και αυτό της θείας του πρωθυπουργού, Ευαγγελίας Γεωργιάδου.\nΟ Κυριάκος Μητσοτάκης επισκέφτηκε τον Κήπο των Δικαίων με τη σύζυγό του Μαρέβα Γκραμπόφσκι – Μητσοτάκη και το γιο τους Κωνσταντίνο. Ο πρωθυπουργός εκεί ανέφερε τα εξής: «Είναι μια ιδιαίτερη στιγμή για μένα. Η Ευαγγελία Γεωργιάδου ήταν η νεότερη αδερφή της γιαγιάς μου. Ήταν θεία μου. Τη θυμάμαι ζωηρά. Έκανε μια πράξη γενναιότητας κατά τη διάρκεια του πολέμου όπως πολλοί άλλοι μη Εβραίοι που τιμώνται ως οι Δίκαιοι ανάμεσα στα Έθνη.\n» Και αυτή η προσωπική ιστορία μας υπενθυμίζει ότι αυτό που βλέπουμε εδώ δεν είναι κάτι που μαθαίνουμε από τα βιβλία της ιστορίας. Κάθε όνομα που αναγράφεται σε αυτό το μνημείο, μας αφηγείται και μια προσωπική ιστορία γενναιότητας. Και για μένα είναι πολύ σημαντικό να είμαι εδώ και να τιμώ την μνήμη της Ευαγγελίας Γεωργιάδου και το όνομα της τιμά όλους τους Έλληνες. Αλλά και τον καθένα ξεχωριστά που κατά τη διάρκεια του ολοκαυτώματος, αυτής της φρικτής και ανείπωτης τραγωδίας που θα στοιχειώνει την ανθρωπότητα για πάντα, προέβη σε μια πράξη μεγάλης γενναιότητας για να σώσει συνανθρώπους του. Και σήμερα η θεία μου «επιβιώνει» μέσω της κόρης της Σάκης Κυπραίου, η οποία σε κάποια φάση ενώ ήταν πολύ νέα καλωσόρισε στο σπίτι της ένα μικρό κορίτσι χωρίς περαιτέρω εξηγήσεις, απλά εμφανίστηκε, και της είπαν ότι η οικογένειά της είχε ακόμα ένα μέλος και ότι έπρεπε να περνάει χρόνο μαζί της. Καθώς ο χρόνος περνάει και απομακρυνόμαστε από αυτά τα φρικτά γεγονότα η μνήμη όσων συνέβησαν πρέπει να μείνει ζωντανή. Ως εκ τούτου για μένα είναι μια πολύ ιδιαίτερη στιγμή να είμαι εδώ μαζί σας. Ευχαριστώ και πάλι για όλα όσα κάνετε και διατηρείτε ζωντανή τη μνήμη πολύ γενναίων ανθρώπων κατά τη διάρκεια της πιο δύσκολης φάσης της ιστορίας της ανθρωπότητας και που τους έχετε καθιερώσει ως Δικαίους ανάμεσα στα Έθνη».\nΣημειώνεται ότι η Ευαγγελία Γεωργιάδου (γεν. 1910), μητέρα δύο παιδιών, ζούσε στη Φιλοθέη, ένα προάστιο των Αθηνών. Έγιναν φίλες με τη Μπιάνκα Βεντούρα, η οποία καταγόταν από την Κρήτη και ήρθε στην Αθήνα το 1942, αφότου κατέλαβαν τη νήσο οι Γερμανοί. Η Μπιάνκα και ο σύζυγός της Ραφαέλ είχαν δύο παιδιά, την Υβέτ (γεν. 1936) και τον Ιωσήφ (γεν. 1938), τα οποία ήταν συνομήλικα με τα παιδιά της Γεωργιάδου. Όταν ξεκίνησαν οι διώξεις των Εβραίων στην Αθήνα, η οικογένεια Βεντούρα έμεινε πάμφτωχη. Συνεπώς, άρχισαν να κρύβονται σε σπίτια διαφόρων Ελλήνων φίλων τους σε ολόκληρη την Αθήνα, όμως καθώς περνούσε ο καιρός αντιλαμβάνονταν ολοένα περισσότερο ότι έθεταν σε κίνδυνο τις ζωές αυτών που τους φιλοξενούσαν. Κατά συνέπεια, αποφάσισαν να χωριστούν. Η Μπιάνκα αποτάνθηκε στη φίλη της Ευαγγελία Γεωργιάδου ζητώντας της να κρύψει την κόρη της, Υβέτ. Η Γεωργιάδου συμφώνησε να κρύψει το κορίτσι στο σπίτι της, προσφέροντάς της καταφύγιο, παρόλο που γνώριζε τον κίνδυνο που διέτρεχε. Η Υβέτ παρέμεινε στο σπίτι της Γεωργιάδου και της οικογένειάς της από τις αρχές του 1944 μέχρι την απελευθέρωση τον Οκτώβριο του 1944. Η οικογένεια Γεωργιάδου τη φιλοξένησε με θέρμη και την αντιμετώπισε σαν τρίτο παιδί της οικογένειας. Η Γεωργιάδου δεν απεκάλυψε την πραγματική ταυτότητα του κοριτσιού στους γείτονες και τους φίλους της. Κάποια φορά, όταν αρρώστησε βαριά η μικρή, η Γεωργιάδου της προσέφερε τη μέγιστη ιατρική περίθαλψη χωρίς να επικοινωνήσει με τη μητέρα του κοριτσιού, ώστε να μην ανησυχήσει. Η Μπιάνκα δεν μπορούσε να επικοινωνεί με τη Γεωργιάδου και, συνεπώς, δεν μάθαινε νέα της κόρης της, αλλά ήταν σίγουρη πώς η Υβέτ ήταν σε καλά χέρια. Η Μπιάνκα Βεντούρα και η Ευαγγελία Γεωργιάδου παρέμεινες στενές φίλες μετά τον πόλεμο και συνέχισαν να συναντιούνται τακτικά για πολλά χρόνια.\nΣτις 3 Νοεμβρίου1986, το Yad Vashem ανακήρυξε την Ευαγγελία Γεωργιάδου ως Δίκαιη των Εθνών. Νωρίς το πρωί ο πρωθυπουργός συναντήθηκε με τον υπουργό Εξωτερικών Gaby Ashkenazi και μετά με τον Πρόεδρο του Ισραήλ Reuben Rivlin.\nΠροηγούμενο H Celine Dion ανανεώνει το ραντεβού της με το ελληνικό κοινό για τις 23 Ιουλίου 2021\nΕπόμενο Κουτσούμπας από Αλεξανδρούπολη: «Δεν λύνονται τα προβλήματα μ’ έναν φράχτη»


Shedia Αδέσποτες Σκύλες. Χορεύοντας βαλς σε δρόµους θλιµµένους της Ελένης Μπέλλου\nΜια δυναμική παρέα, γυναίκες όλες, κάνουν μαχητικό θέατρο στα στενά της πόλης και μας καλούν να δουλέψουμε όλοι μαζί για την εδραίωση του καλού!\nΟ δρόμος είχε και έγραφε πάντα τη δική του ιστορία. Οι «Αδέσποτες Σκύλες» γράφουν και δίνουν στο δρόμο τη δική τους μελωδία. Μέσα στο κλίμα φόβου και απόγνωσης που βιώνουμε σήμερα, από τη μία άνθρωποι βγαίνουν στο δρόμο και δίνουν μάχη για την προάσπιση των δικαιωμάτων τους, ενώ άλλοι μένουν χωρίς στέγη και βγαίνουν στο δρόμο δίνοντας τη μάχη της επιβίωσης, καθιστώντας τον, σε κάθε περίπτωση, ένα σκληρό «θέατρο μαχών». Την ίδια ώρα, εννέα γυναίκες –η Ντίνα, η Νάντια, η Τατιάνα, η Ζουλί, η Βιβή, η Φραγκίτσα, η Βιτόρια, η Νέλλη, και η Δήμητρα– με ρετρό φορέματα, τακουνάκια και λουλούδια στα μαλλιά, υπό τη συνοδεία ενός μουσικού, παίζουν μαχητικό θέατρο στο δρόμο, μοιράζοντας ελπίδα και αλληλεγγύη.\nΟι «Αδέσποτες Σκύλες» είναι ένα μουσικοθεατρικό εγχείρημα που ξεκίνησε το 2008 στα δρομάκια πίσω από την Πλατεία Θεάτρου. Σκουπιδοτενεκέδες, τοξικοεξαρτημένοι, μετανάστες, μπάτσοι, αυτοκίνητα, φραπέδες και μυρωδιά από κύμινο. Το κέντρο της Αθήνας κι ένα ουρλιαχτό που έγινε λόγος και τραγούδι. Τραγουδήσανε Κάλλας στη Σοφοκλέους. Χόρεψαν με Πεσόα στην Ευριπίδου. Ραπάρανε με Πλάτωνα στην Κουμουνδούρου. Και στο ρυθμό ενός βαλς στροβιλίζονται από τότε στα στενά της πόλης, ζούνε την πραγματικότητα και της βάζουν μουσική. Τα λόγια αρχίζουν να χορεύουν σε μια παράσταση με ρίμες, τραγούδι και κείμενα δικά τους, αλλά και σημαντικών φιλοσόφων, λογοτεχνών, επιστημόνων, δημοσιογράφων, κ.λπ. Στοίχημά τους είναι να κατεβάσουν από το πιο ψηλό ράφι τα κείμενα της ελίτ της διανόησης και να τα μετασχηματίσουν σε λαϊκό θέατρο. Κι όλα αυτά σε ένα πολιτικό καμπαρέ στο ρυθμό της εποχής μας. Είναι «το Βαλς των Βρώμικων Δρόμων».\nΟδηγός η ελπίδα και η αλληλεγγύη\n«Από την πρώτη μας συνάντηση υπήρχε κάτι που μας έτρωγε. Το ταπώναμε, το βουλώναμε, αλλά επέμενε. Είναι δυο λέξεις που σαν αεράκι μπροστά μας αιωρήθηκαν, κοντοστάθηκαν, αναστέναξαν, υποκλίθηκαν. Τις αναπνεύσαμε και κουνήθηκαν. Οι “Σκύλες” θέτουν ερωτήματα προσπαθώντας να επανοικειοποιηθούν το χαμένο νόημα των εννοιών. Δεν έχουμε απαντήσεις. Έχουμε μόνο δυο λέξεις σαν οδηγό: ελπίδα και αλληλεγγύη», λένε.\nΣτο βυθό της συλλογικής κατάθλιψης, η ελπίδα είναι ένα φως που φαντάζει απόμακρο. «Η ελπίδα μοιάζει με τσεκούρι. Είναι δράση. Είναι σαν έναν σπόρο που μπορεί να φυτρώσει, αλλά μπορεί και να μη φυτρώσει. Το σημαντικό είναι, όμως, σε αυτόν το σπόρο, να μη βλέπουμε το σπόρο αλλά το δέντρο. Αυτό είναι η ελπίδα!» υπογραμμίζουν.\nΗ παράστασή τους δεν είναι ένα παγιωμένο έργο. Πρόκειται για μια συνεχή διαδικασία που διαρκώς μετασχηματίζεται μέσα από συζητήσεις εντός και εκτός ομάδας, αλλά και μέσα από την τριβή με τους ανθρώπους που έρχονται να τις δουν. Παρόλο που γυναίκες –και, μάλιστα, πολλές– σπάνε το κατεστημένο που θέλει τις συνεργασίες γένους θηλυκού δύσκολες και κάνουν τη συνεργατικότητα σημαία τους.\n«Οι “Αδέσποτες Σκύλες” είναι για εμάς ένα σπίτι όπου συντελείται καταρχήν μια ανθρώπινη συνάντηση, που αποτυπώνεται και στο καλλιτεχνικό μας αποτέλεσμα. Έχουμε μεταξύ μας μια σχέση αλληλεγγύης και συνεργασίας, και αυτό είναι που μοιραζόμαστε και με τον κόσμο. Δεν μπορείς να κάνεις μια πρόταση αν, πρώτα απ’ όλα, αυτή δεν υπάρχει μέσα σου σαν στάση ζωής», τονίζουν.\nΌντας ένα συνεργατικό καλλιτεχνικό σχήμα, δεν μπορούν παρά να στηρίζουν τις κάθε είδους μικρές συλλογικότητες που ενδυναμώθηκαν ή ξεπήδησαν με αφορμή την κρίση για να ανακουφίσουν τις επιπτώσεις της.\n«Οι συλλογικότητες είναι σίγουρα μια λύση στην κρίση. Καλώς ή κακώς, βέβαια, ζούμε μέσα σε ένα σύστημα που όλοι είμαστε μοιραία συνδεδεμένοι με αυτό. Είναι ζωτικής σημασίας η συμμετοχή μας σε ομάδες που προσπαθούν να ξεφύγουν από τα πλοκάμια του συστήματος αυτού, αλλά και, παράλληλα, να προσπαθούμε να το καταπολεμήσουμε με τα ίδια του τα όπλα και τα πατροπαράδοτα μέσα άσκησης πίεσης», συμπληρώνουν. «Σε αυτό το αδιέξοδο του καπιταλισμού που βιώνουμε, αν μπορούσαν να ξεπηδήσουν παντού 2-3 συλλογικότητες ανά γειτονιά, ο καπιταλισμός θα κατέρρεε χωρίς να αφήσει συντρίμμια. Θα κατέρρε και θα αναδυόταν κάτι καινούριο, πιο υγιές», πιστεύουν.\nΑυτό το σύστημα του ανταγωνισμού, του καταναλωτισμού και του κέρδους έχει ένα υπερόπλο: την κριτική. Οι ίδιες, παρόλο που ανεβαίνουν στο βήμα, μισούν την κριτική. Τη θεωρούν κάτι το στείρο, που το μόνο που επιτυγχάνει είναι ο κοινωνικός αυτοματισμός. «Έχουμε στο μυαλό μας πολύ έντονα μια εικόνα. Μια κοινωνία που οι άνθρωποι μέχρι πριν από την κρίση καθόντουσαν σε έναν όμορφο καναπέ, έτρωγαν ποπ κορν και έβλεπαν τηλεόραση. Υπήρχε, μάλιστα, τη δεκαετία του ’90 μια διαφήμιση καναπέδων γνωστής εταιρείας που αποτυπώνει όλο το κλίμα των ετών που ακολούθησαν.\nΈβλεπες έναν ωραίο καναπέ, άκουγες συνθήματα από πορείες και έγραφε από κάτω “Πού να τρέχεις τώρα – καναπέδες τάδε”. Αυτή τη στιγμή, της κοινωνίας της πήρανε τον καναπέ και δυστυχώς δεν της πήρανε, τουλάχιστον, μαζί και την τηλεόραση. Ο άνθρωπος που καθότανε τόσο καιρό, σηκώθηκε ξαφνικά, ζαλίζεται και οι μύες του είναι ατροφικοί. Δεν μπορεί να σταθεί. Τι θα κάνεις; Θα τον λιθοβολήσεις και θα τον ειρωνευτείς για τα δάνεια που του φορτώσαν;» αναρωτιούνται. «Η ανάγκη μας αυτή τη στιγμή δεν είναι να το παίξουμε πιο έξυπνοι από τον διπλανό μας, αλλα να ενωθούμε όλοι μαζί ενάντια στη φωτιά του καπιταλισμού που απειλεί να μας κάψει όλους. Μπορεί να υπάρχουν πράγματα που μας χωρίζουν, αλλά είναι σημαντικό να σταθούμε πλάι-πλάι, ακόμα κι αν δεν χωνεύουμε τον διπλανό μας, και να βρούμε αυτά που μας ενώνουν», λένε.\n«Ζήτω» ο καπιταλισμός!\n“Οι φτωχές χώρες, προκειμένου να διαθέτουν όλο και φτηνότερα και περισσότερο υπάκουα εργατικά χέρια, χρειάζονται ολοκληρα τάγματα απο δήμιους, βασανιστές, ιεροεξεταστές, δεσμοφύλακες και χαφιέδες. Για να ταΐσουν και να εξοπλίσουν αυτά τα τάγματα, οι φτωχές χώρες χρειάζονται περισσότερα δάνεια. Για να πληρωθούν οι τόκοι των δανείων, οι φτωχές χώρες χρειάζονται ακόμα περισσότερα δάνεια. Για να πληρωθούν οι τόκοι των συσσωρευμένων δανείων, οι φτωχές χώρες πρέπει να αυξήσουν τις εξαγωγές τους. Για να αυξηθούν οι εξαγωγές, οι φτωχές χώρες πρέπει να μειώσουν το κόστος παραγωγής. Για να μειωθεί το κόστος παραγωγής, οι φτωχές χώρες χρειάζονται όλο και φτηνότερα και περισσότερο υπάκουα εργατικά χέρια. Για να γίνονται κάθε φορά φτηνότερα και περισσότερο υπάκουα τα εργατικά χέρια, οι φτωχές χώρες χρειάζονται τάγματα ολόκληρα απο δήμιους, βασανιστές, ιεροεξεταστές”. Χορεύοντας «στον ξέφρενο χορό των αγορών», οι «Σκύλες» περιγράφουν στην παράσταση τους τον φαύλο κύκλο που βιώνουμε μέσα από το δηκτικό κείμενο του Εντουάρντο Γκαλεάνο.\n«Να θυσιαστείς, να θυσιάσεις, να σκοτώσεις, να πνιγείς, να κρεμαστείς, να χάσεις ύπνο, γέλιο και τιμή, συνείδηση, ευτυχία, φίλους και υγεία, γυναίκα και παιδί! Όλα πρόκειται να πάνε πρίμα, αν προσεύχεσαι στον Θεό... στον Χρήμα!» τραγουδούν σε μια πικρή σάτιρα.\n«Το χρήμα είναι ο απόλυτα παράλογος τρόπος συναλλαγής. Είναι η πηγή δυστυχίας και ανισοτήτων του σύγχρονου πολιτισμού», λένε. Η παράσταση τους δεν θα μπορούσε παρά να είναι δωρεάν για το κοινό. Στο τέλος μόνο βγάζουν το παπούτσι τους και ο καθένας μπορεί να προσφέρει κάτι, αν θέλει, για να μπορέσουν να χρηματοδοτήσουν τις επόμενες εμφανίσεις τους.\nΟ νεοφασιμός ως άμεση συνάρτηση του νεοφιλευλευθερισμού που βυθίζει σε πολιτική, οικονομική και κοινωνική κρίση την Ευρώπη δεν θα μπορούσε να λείπει από τη θεματολογία τους.\n«Και, τελικά, λέω ότι θυμάμαι αλλά ξεχνώ. Ξεχνώ την καριόλα που την λένε ελεύθερη αγορά, τη γαμημένη και τον πόλεμο. Ξεχνώ και το πλήθος κόσμου που είχε κατέβει στο μεσοπρόθεσμο. Ξεχνώ και το έγκλημα, που γιατί κρύβομαι πρέπει να το λέω φασισμό, ναζισμό. Λέω ότι θυμάμαι, αλλά ξεχνώ. Να θυμηθώ να μην ξεχνώ», αναφέρουν σε κάποιο σημείο της παράστασης.\n«Ο φασισμός δεν είναι μόνο εκεί που έχουμε στρέψει το βλέμμα μας μετά τις τελευταίες εκλογές. Δεν πρέπει να ξεχνάμε ότι αυτοί που έχουν κάνει σημαία τη δικαιοσύνη για τη δήθεν πάταξη του φασισμού είναι αυτοί που φασιστικά επιβάλλουν μέτρα που αντιτίθενται στο Σύνταγμα της χώρας», σχολιάζουν.\nΓια τις “Αδέσποτες Σκύλες” όλα είναι δρόμος. «Ο δρόμος είναι οι φλέβες και οι αρτηρίες μιας πόλης. Είναι ένα απέραντο θέατρο καθημερινών μαχών. Είναι το σημείο συνάντησης μας, εκεί που θα μιλήσουμε, εκεί που θα μαλώσουμε, εκεί που θα δημιουργήσουμε, εκεί που θα μετατρέψουμε αυτό που ζούμε σε κάτι άλλο. Ο δρόμος είναι αυτό που μπορεί να σε οδηγήσει εκεί που θέλεις να πας. Είναι μια απέραντη σκηνή που διαδραματίζεται το έργο της ζωής», τονίζουν.\n«Το περπάτημα στους δρόμους της Αθήνας είναι πολύ παράδοξο. Βλέπεις τα πάντα. Μια πολύ χαρακτηριστική εικόνα που μας έχει μείνει, είναι στο Θησείο, σε δύο διπλανά παγκάκια, με φόντο τη φωτισμένη Ακρόπολη, να συνυπάρχουν τα δύο άκρα της ευτυχίας και της δυστυχίας. Στο ένα παγκάκι, ένα ζευγάρι εφήβων να φιλιέται με πάθος και στο άλλο ένας άστεγος τυλιγμένος με ένα χαρτόκουτο να προσπαθεί να επιβιώσει. Αυτοί οι δύο χωράνε, φυσικά, στον ίδιο χώρο. Φοβόμαστε, όμως, μην αρχίσουν να χωράνε και στο μυαλό μας. Φοβόμαστε μην συνηθίσουμε τον πόνο στο δρόμο, να προσπερνάμε με αδιαφορία, οίκτο, θυμό και αηδία», λένε.\n«Ο άστεγος είναι ο αδελφός στο δρόμο. Και όσο και να εκτιμούμε το δρόμο, δεν μπορούμε να αφήνουμε τον αδελφό μας στο δρόμο. Αυτοκαταργούμε την αξιοπρέπειά μας, μένοντας θεατές αυτού του θεάματος και μην αναλαμβάνοντας τη συλλογική μας ευθύνη. Αυτός ο άνθρωπος είναι προϊόν μας. Εμείς τον βγάλαμε στο δρόμο. Όσο δεν δρας εναντίον μιας κακώς κείμενης κατάστασης, είσαι συμμέτοχος σε αυτή. Και δεν υπάρχει δικαιολογία. Γνωρίζεις!» υπογραμμίζουν.\nΜια επίσης συνήθης εικόνα στους δρόμους της πόλης την οποία οι «Σκύλες» περιγράφουν μέσα από τις ρίμες τους είναι οι πορείες. «Αλλάζω τη διαδρομή, μυρίζει κατοχή, επιβολή, καταστολή. Μπρος στη Βουλή... τσολιάδες βαράνε προσοχή. Τιμητική σιωπή στην προδοσία. Θυσία θα ζητήσει καινούρια η εξουσία. Απ’ τους κανένες ξεπηδώ και γω μία, καμία, ξανά στην πορεία», τραγουδούν.\n«Η εικόνα που έχουμε για τις πορείες είναι οι πολλοί “κανένες” που όλοι μαζί κάνουν “κάποιον”. Έχουν κάτι το θεατρικό οι πορείες. Τα διαφορετικά μπλοκ, οι ατάκες της μιας μεριάς, οι ατάκες της άλλης... Παρ’ όλ’αυτά, αν και διασπασμένοι, είμαστε στα αλήθεια μαζί. Από την Ομόνοια ώς το Σύνταγμα. Μαζί, έστω και για μια πορεία». Είναι παιδεία το να βρίσκεσαι ανάμεσα σε ένα πλήθος με το οποίο συναισθάνεσαι ότι είσαι μαζί. Εκπαιδεύεσαι στη δημοκρατία, στον κίνδυνο, στην καταστολή των φόβων σου. Εκπαιδεύεσαι στο “εμείς”», συμπληρώνουν, τονίζοντας, ωστόσο, ότι όσο κι αν δεν υποτιμούν τη δύναμη της διαμαρτυρίας στο δρόμο, πιστεύουν ότι αυτή θα έπρεπε να ενισχύεται από παράλληλες δράσεις όπως, για παράδειγμα, το καταναλωτικό μποϊκοτάζ.\nΚάπως έτσι, τα εννέα κορίτσια συνεχίζουν να περπατούν, στους δρόμους της Αθήνας αδέσποτα να τριγυρνούν, τα τακουνάκια τους να χτυπούν και την τέχνη τους να χρησιμοποιούν... Για να μπορούν να ονειρευτούν. Να ονειρευτούν τι θα γινόταν αν αναποδογυρίζαμε ξανά τον κόσμο που έχει γυρίσει ανάποδα, για να τον φέρουμε στα ίσα του. Και πώς ονειρεύονται να το κάνουν αυτό;\n«Πρέπει να πάψουμε να εστιάζουμε στην εξάλειψη του κακού και να αρχίσουμε να εργαζόμαστε για την εδραίωση του καλού! Αυτομάτως, κάνει τη δράση θετική από αρνητική! Δεν αντιδρώ, αλλά δρω!» θα πουν και θα στροβιλιστούν στο ρυθμό ενός ακόμα βαλς.\nΜάθετε για τις επόμενες παραστάσεις τους στο: